– Vil tvinge Statoil ut av oljesand – NRK Norge – Oversikt over nyheter fra ulike deler av landet
– Vil tvinge Statoil ut av oljesand
Flere av Arbeiderpartiets stortingspolitikere krever at regjeringen griper inn og tvinger Statoil til å trekke seg ut av sitt omstridte oljesandprosjekt i Canada.
Demonstrerte mot Statoils oljesandprosjekt
Publisert 17.04.2012, kl. 21.45 Oppdatert 18.04.2012, kl. 18.37
I flere år miljøorganisasjoner som Greenpeace og WWF vært motstandere av Statoils oljesandprosjekt i Canda, uten at protestene har nådd frem.
Marianne Marthinsen vil instruere Statoil om å trekke seg ut av oljesandprosjektet.
Nå får de støtte fra flere representanter i Arbeiderpartiet som vil endre regjeringens politikk om å ikke drive eierstyring ved å instruere Statoil.
NRK har snakket med 32 av Aps stortingsrepresentanter, hvor tolv av disse vil at regjeringen skal instruere Statoil til å trekke seg ut av oljesandprosjektet.
– Det er mange hos oss som er skeptiske. Det ser vi i debatten som skapt av et vedtak som Akershus Arbeiderparti har gjort, sier Marianne Marthinsen (Ap), medlem i energi- og miljøkomiteen.
Vil ikke støtte vedtaket
Anniken Huitfeldt støtter regjeringens politikk om Statoils oljesandprosjekt.
Akershus fylkeslag vedtok nylig at «utvinningen av oljesand i Canda skal avsluttes umiddelbart» og at «Norge eller norske bedrifter ikke skal være innblandet i oljesandutvinningen andre steder i verden».
Kulturminister Anniken Huitfeldt (Ap) kommer opprinnelig fra Akershus, men sier til NRK at hun vil ikke støtte sitt eget fylkeslag.
– Jeg forholder meg til den eierskapspolitikken som er nedfelt i Stortinget. Det innebærer at Statoils styre tar beslutninger i den type saker, sier Huitfeldt.
Flertallet av Aps stortingsrepresentanter er skeptiske
Seks av de spurte stortingsrepresentantene ville ikke svare på NRKs spørsmål om Statoils rolle i oljesandutvinning.
De resterende tolv ville ikke instruere Statoil til å trekke seg ut.
Men samtidig svarte 15 av de 20 representantene som ikke ønsket å gå imot regjeringens politikk, at de er skeptiske eller svært skeptiske til oljesandprosjektet.
Les: – Tjente en halv milliard hver dag
Besteforeldre mot oljesand
Flere miljøorganisasjoner har i en årrekke protestert mot oljesand – utvinningsprosjektet i Canada, som de mener fører til kraftig forurensing både i luft og vann.
– Vi finner oss ikke i at barnebarna våre skal arve en verden med alvorlige klimaendringer og manglende bærekraft. Statoil må trekke seg ut av de skitneste prosjektene, slik at vi slipper å skamme oss for å være norske, sier Bente Bakke i Besteforeldreaksjonen til NRK på tirsdag.
Organisasjonen overleverte i dag et krav til Statoil om at selskapet skal ut av tjæresand til Statoils styre.